
Р Е Ш Е Н И Е № ПН ЕО-2/ 2026г.
за преценяване на необходимостта от извършване на екологична оценка

На основание чл.85, ал.4 и ал.5 от Закона за опазване на околната среда (ЗООС, ДВ бр.91/2002г. и вс. изм. и доп.), съгласно чл.14, ал.2 на Наредбата за условията и реда за извършване на екологична оценка на планове и програми (ДВ бр.57/2004г., и вс. изм. и доп.), представена писмена документация и информация по чл.8 и чл.8а от Наредбата за ЕО, чл.31, ал.4 и ал.6 от Закон за биологичното разнообразие и чл.37 ал.4 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони (ПМС 201/31.08.2007г., обн. ДВ. бр.73/2007г).

Р Е Ш И Х:

да не се извърши екологична оценка на „Подробен устройствен план – план за застрояване (ПУП – ПЗ) за ПИ с идентификатор 17854.226.126, с. Гривица, община Плевен.
Възложител: – „КЪЧЕВСКИ“ ЕООД, ул. „Валтер Мърчиняну“ №52, с. Гривица, община Плевен; ЕИК 114510644.
[bookmark: _GoBack]Кратка характеристика на плана: 
С изработването на ПУП-ПЗ се предвижда промяна предназначението на ПИ 17854.226.126, с. Гривица, общ. Плевен от „земеделска земя“ в „урбанизирана територия“. С плана се предвижда промяна на устройствената зона (УЗ) в обхвата на ПИ 17854.226.126, с. Гривица от УЗ „Земеделска територия – пасище“ в УЗ „Предимно производствена (Пп)“. Планът е допустим съгласно устройствената зона, в която попада имота по Общ устройствен план на Община Плевен – предимно производствена (Пп). За имота ще се определи режим на устройство и застрояване при спазване на следните норми: плътност на застрояване – до 80 %; интензивност на застрояване – до 2.5; площ за озеленяване - минимум 20%. Целта на плана е в имота да се изгради паркинг за товарни автомобили.  Не се предвижда строителство на сгради. Водоснабдяването на имота ще се извърши чрез ново водопроводно отклонение от преминаващия водопровод в близко разположения път. Отпадъчните води ще се заустват в новоизградена изгребна яма. Ел. захранването за имота ще е от съществуващ трафопост в близост. Не се предвижда изграждане на нова или промяна на съществуваща пътна инфраструктура. 
ПИ с идентификатор 17854.226.126, с. Гривица е с площ 5270 кв. м, трайно предназначение на територията – Земеделска и начин на трайно ползване – пасище (съгласно скица № 15-581523-08.04.2025 г., издадена от СГКК – гр. Плевен). 


Местоположение на Плана спрямо елементите на Националната екологична мрежа: 
Планът не попада в границите на защитена зона по смисъла на чл.5 от Закона за биологичното разнообразие (ЗБР). Имотът, предмет на плана, не попадат в границите на защитени територии по смисъла на Закона за защитените територии. Най – близко разположени на около 4.6 км са защитени зони: 
- BG0000240 “Студенец”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена със Заповед №РД-67/28.01.2013 г. на МОСВ (ДВ бр. 10/05.02.2013 г.); изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.)
- BG0000240 “Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение № 122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.)

Реализацията на плана няма да доведе до негативно въздействие върху околната среда и значителен риск за човешкото здраве, съгласно становище на Регионална здравна инспекция (РЗИ), гр. Плевен (изх.№ОЗ-01-3/23.01.2026г.).

След преглед на представената информация и на основание чл. 37, ал. 3 от Наредбата за ОС, въз основа на критериите по чл. 16 от нея, е извършена преценка за вероятната степен на отрицателно въздействие, според която планът няма вероятност да окаже значително отрицателно въздействие върху природни местообитания, популации и местообитания на видове, предмет на опазване в близко разположените защитени зони и може да бъде съгласуван

МОТИВИ

1. Изработването на ПУП - ПЗ за ПИ 17854.226.126, с. Гривица, общ. Плевен е допуснато с Решение №686/28.05.2025г. на общински съвет – Плевен.
2. Планът е допустим съгласно устройствената зона, в която попада имота по Общ устройствен план на Община Плевен – предимно производствена (Пп).
3. Със становище изх.№ОЗ-01-3/23.01.2026 г. РЗИ – Плевен е определила, че при спазване на нормативните изисквания не се очакват съществени отрицателни въздействия по отношение на жизнената среда и риск за човешкото здраве при реализацията предвижданията на плана. 
4. Планът не засяга териториалната цялост на защитени зони по смисъла на ЗБР и защитени територии по смисъла на ЗЗТ. Планът се намира на около 4.6 км от ЗЗ BG0000240 “Студенец” за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение № 122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.). С реализацията на плана няма да се намали площта на природните местообитания в обхвата на ЗЗ BG0000240 “Студенец”. 
5. Няма вероятност реализирането на плана да доведе до прекъсване на биокоридорни връзки, с което да наруши кохерентността на мрежата Натура 2000. 
6. Предвид отдалечеността на имота обект на плана от защитените зони не се очаква дълготрайно и значително по степен безпокойството на видовете, предмет на опазване в най - близко разположените защитени зони “Студенец” BG0000240 и “Студенец” BG0000240.
7. Характерът и начинът на изпълнение на предвидените дейности не предполага унищожаване, увреждане или фрагментиране на местообитания на видове, предмет на опазване в най – близко разположените защитени зони.
8. Няма вероятност реализацията на плана да доведе до промяна на видовия състав, числеността и структурата на популациите на видовете, предмет на опазване в близко разположените защитени зони  “Студенец” BG0000240 и “Студенец” BG0000240.
9. Няма вероятност от натрупване на отрицателни кумулативни въздействия върху местообитания на видовете, предмет на опазване в защитена зона, спрямо одобрените до момента други инвестиционни предложения, планове, програми и проекти в най – близко разположените защитени зони. 
10. При реализацията на плана не се очаква генериране на шум, емисии и отпадъци във вид и количества, които да окажат значително отрицателно въздействие върху предмета и целите на опазване в защитени зони “Студенец” BG0000240 и “Студенец” BG0000240.


При спазване на следното условие:

1.Всички произтичащи от плана инвестиционни предложения, за които се изисква ОВОС/ЕО (по реда на глава VІ от ЗООС) и оценка на съвместимостта с предмета и целите на опазване на защитени зони (по реда на ЗБР) да се одобряват по реда на съответния специален закон само след произнасяне с акт за съгласуване от компетентните органи по околна среда и при съобразяване с препоръките от извършените оценки, както и с условията в съответния акт.

Настоящето решение не отменя задълженията на възложителя по изпълнение на изискванията на Закона за опазване на околната среда и други специални закони и подзаконови нормативни актове и не може да служи, като основание за отпадане на отговорността съгласно действащата нормативна уредба по околната среда.

При промяна на плана, на Възложителя или на някое от обстоятелствата, при които е било издадено настоящето решение, Възложителят /новият Възложител/ е длъжен да уведоми своевременно РИОСВ – Плевен.

При констатиране на неизпълнение на условията в настоящото решение за преценяване на необходимостта от извършване на ЕО, виновните лица носят отговорност по чл.166, т.2 от Закона за опазване на околната среда.

Настоящото Решение губи правно действие, ако в срок 5 години от датата на влизането му в сила не е одобрен плана.

Решението може да бъде обжалвано в 14-дневен срок от съобщаването му пред Административен съд – Плевен или пред министъра на околната среда и водите по реда на Административнопроцесуалния кодекс.


							
С уважение, 

 
гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

